Document ID: /roh_data/filtered/fineweb-2-filterrobots_roh.jsonl.gz/42015

En il Nord da l’Italia ha la polizia arrestà sis dschihadists supponids. Quai han communitgà las autoritads talianas.
La procura publica renfatscha a las sis persunas da far part dad in’organisaziun terroristica internaziunala. Ina da las persunas saja stada 2 giadas campiun svizzer dal sport da cumbat. I sa tractia dad in Talian cun ragischs marocanas che haja planisà in'attatga a Roma.
La procura da Milaun ha manà las investigaziuns. Las persunas èn vegnidas arrestadas en las regiuns da la Lumbardia e dal Piemunt.
RR novitads 21:00